دونن آخشام ساعاتلارین‌دا حاتاین سامانداغ ائلچه‌سی یاخینلیغین‌دا سوریه رژیمینه عاید بیر ساواش اوچاغی هله بیلینمه‌ین بیر سبب‌له دوشدو.
سوریه‌یه عاید ساواش اوچاغیندان چتیرله آتیلان پیلوت، خسته‌خانایا قالدیریلدی.
نئوشهیرده ژورنالیستلرین سواللارینی جاوابلایان باشباخان بینعلی ییلدیریم، میگ تیپی اوچاغین دوشوشوندن اول پیلوتون چتیرله آتیلدیغی بیلگیسینی وئردی.
ییلدیریم، قیسا مدت‌ده بؤلگه‌یه آختارما قورتارما قروپلارینین سؤوق ائدیلدیینی ده سؤیله‌دی.
حاتای والی‌سی اردال آتا دا ت‌رت‌یه آچیقلاماسیندا، شهر مرکزینین ۸ کیلومتر باتیسیندا دوشن اوچاغین داغینتی‌سینا، ژاندارما تیملری، باش باخانلیق آفت و عاجیل یاردیم اکیبی و ساغلیق قروپلارینین قیسا مدت‌ده چاتدیغینی، کابینین بوش اولدوغونون تثبیت ائدیلدیینی بیلدیردی.
آتا، اوچاغین دوشمه سببینین تورکیه قایناق‌لی و یا سرحد پوزولماسی ایله ایلگیلی اولمادیغی معلوماتینی دا پایلاشدی.
بؤلگه‌ده اوچاغین سبب اولدوغو یانغین سؤندورولدو.
بو آرادا اکیبلر، اوچاغین پیلوتونو ۹ ساعات‌لیق چالیشمانین آردین‌دان، چترین تاپیلدیغی یئردن تخمیناً ۵۰۰ متر اوزاق‌دا بیتکین حال‌دا تاپدی.
سوریه‌لی اولدوغو اؤیره‌نیله‌ن و آدی هله بیلدیریلمه‌یه‌ن پیلوت، آمبولانسدا ایلک موداخیله‌نین آردیندان حاتای دؤولت خسته‌خاناسین‌دا معالیجه آلتینا آلیندی.
اوچاغین تک نفرلیک اولدوغو و باشقا پیلوت اولمادیغی، بؤلگه‌ده‌کی آختارما ایشلرینین سونلاندیریلدیغی قید ائدیلدی.
